טאלילין אייזנבאן

די טאַלילין אייזנבאן (ענגליש: Talyllyn Railway, וועלשיש: Rheilffordd Talyllyn) איז אן ענג-אפשטאנד אייזנבאן ליניע אין צפון וויילס וואס פארבינדט צווישן טאווין און נאנט גווערנאל. זי איז געגרינדעט געווארן אין 1866 אריבערצופירן שיווערשטיין פון די שטיינערייען אין ברין עגאלוויס, טאווין. איר ליניע אפשטאנד איז 2 פיס און 3 אינטש (686 מילימעטער). 

היינט איז די באן ליניע בפרט א טוריסטן אטראקציע. די פיקטיווע סקאַרלוי אייזנבאן פון "די אייזנבאן סעריע" קינדער ביכער פונעם גלח וו. אָדרי איז באזירט געווען אויף דער טאַלילין אייזנבאן.

 וועבלינקען 
 אפיציעלע וועבזייטל 

קאטעגאריע:באן טראנספארט אין גרויסבריטאניע
קאטעגאריע:וויילס
קאַטעגאָריע:טוריסטן אטראקציעס